Diari Oficial de la Generalitat Valenciana


Sumari del DOGV 4826, del 24-08-2004 (2004/8423)

Informació pública de la convocatòria de la concessió de subvencions per a finançar programes de caràcter social, de cooperació ONG any 2004.
---------------------------------------------------------------------------------------------------------------------------------------------

### Dades del document

Número de DOGV
:   4826

Data del DOGV
:   24-08-2004

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2004/8423


Data del document
:   05-07-2004

Organisme emissor
:   Ajuntament de la Vall d'Uixó

Tipus de document
:   Anunci

Descriptors 

:   * Vall d'Uixó, la
    * ajuda pública
    * ajuda al desenvolupament
    * organització no governamental
    * suport econòmic

Informació pública de la convocatòria de la concessió de subvencions per a finançar programes de caràcter social, de cooperació ONG any 2004. [2004/Q8423]
  
El Plenari de l'Ajuntament de la Vall d'Uixó, en la sessió ordinària del dia 30 de juny de 2004, va aprovar les bases reguladores de l'atorgament de subvencions per al finançament de programes epigrafiats, i en el seu compliment, es convoca el procediment de l'atorgament, amb les següents determinacions:
  
Pressupost total: 29.000,00 euros.
  
Termini de presentació: 30 dies naturals, a partir del dia de la publicació d'aquest anunci en el Diari Oficial de la Generalitat Valenciana.
  
Lloc de presentació: Registre General, plaça del Centre, número 1.
  
L'expedient: es troba a disposició dels interessats a l'Àrea de Cultura i Igualtat, a l'avinguda de Jaume I, número 15; telèfon: 976 21 10 02, de dilluns a divendres, de 09.00 a 14.00 hores.
  
Documentació: segons l'article 14 de l'ordenança municipal reguladora de l'atorgament de subvencions i ajudes per a activitats en diversos àmbits al municipi de la Vall d'Uixó, aprovada pel Plenari el 29 d'abril de 2004, caldrà presentar la següent documentació:
  
a) Instància, segons model que es publicarà amb la convocatòria.
  
b) Fotocòpia del document nacional d'identitat, si és persona física, i acreditació de poder en cas de persona jurídica i els estatuts, de la qual cosa estaran exemptes les entitats que figuren als registres municipals corresponents.
  
c) Certificat del secretari de l'entitat de l'acord social per a prendre part en la convocatòria. Si es tracta de grup de persones, amb interessos comuns, però que no constituïxen una personalitat jurídica, serà imprescindible que algun dels seus components se n'identifique com a representant davant l'ajuntament i assumisca les obligacions que implique la concessió de la subvenció.
  
d) Memòria detallada del programa d'activitats que han de ser objecte de la subvenció, que haurà de contindre, a més, pressupost d'ingressos i de despeses, i el finançament, públic o privat, que tinguen les activitats programades, amb estimació del dèficit que puga produir-se en el seu desenrotllament, per mitjà de declaració solemne si es tracta de sol·licitant persona física o del secretari, amb la conformitat del president, si es tracta de sol·licitant persona jurídica.
  
e) Memòria del programa d'activitats desenrotllades durant l'any anterior.
  
f) Declaració jurada de no estar sotmés en cap de les causes de prohibició de l'article 13 de la Llei 38/2003, de 17 de novembre, General de Subvencions, llevat que per la naturalesa de la subvenció s'exceptue en les bases reguladores.
  
g) En el cas de les associacions, a més, declaració jurada de no estar sotmés en les causes de prohibició previstes en els apartats 5 i 6 de l'article 4 de la Llei Orgànica 1/2002, de 22 de març, Reguladora del Dret d'Associació.
  
h) Full de manteniment de tercers.